Ved valg af ja til en eller flere billedetyper i dropdown "Samtykke til offentliggørelse af billeder" giver du samtykke i overensstemmelse med databeskyttelsesforordningens artikel 6, stk. 1, litra f, til, at Silkeborgløbet må behandle dine personoplysninger ved offentliggørelse af portrætbilleder af dig og/eller billeder, hvor du er en del af hovedfokus for billedet. Formålet med behandling af dine personoplysninger er din forenings offentliggørelse af nyheder og andre relevante opslag. Samtykket gives frivilligt, og der er ingen negative konsekvenser forbundet med det, hvis du vælger ikke at give dit samtykke. Du kan til enhver tid trække dit samtykke tilbage ved at kontakte Silkeborgløbet. Tilbagekaldelse af samtykket berører ikke lovligheden af behandlinger/offentliggørelser, der er sket forud for din tilbagetrækning af samtykket. Det er Silkeborgløbet, der er dataansvarlig for de billeder, der bliver offentliggjort af dig. Du kan læse mere om dine rettigheder og hvordan klubben behandler dine personoplysninger her.
Situationsbilleder er billeder, hvor ingen personer er i (hoved)fokus, men hvor der tages billede af den situation, som personerne befinder sig i. Det kan eksempelvis være billeder i en hal under et stævne, hvor ingen af sportsudøverne er i fokus, men hvor billedet tages for at vise selve begivenheden. Silkeborgløbet behandler disse fotos på baggrund af interesseafvejningsreglen i databeskyttelsesforordningens artikel 6, stk. 1, litra f, hvilket betyder, at Silkeborgløbet har taget stilling til billedet og vurderer, om de registrerede, der måtte optræde på billedet, har en interesse i at billedet ikke offentliggøres der overstiger den interesse, som Silkeborgløbet har i at offentliggøre billedet. Silkeborgløbet tager i den forbindelse også højde for, at den situation der fremgår af billedet, ikke er krænkende for dig som registreret.